Ihamäki saavutti maastojuoksun SM-kisoissa pitkän matkan kultaa vuonna 2020 ja hopeaa 2021. Puolimaratonin SM-kilpailuissa hän saavutti hopeaa vuonna 2021. Vuoden 2019 Kalevan kisoissa hän saavutti pronssia 10 000 metrin juoksussa. Hän sai samalla matkalla hopeaa 2021. Sisäratojen SM-kilpailuissa hän saavutti pronssia 3 000 metrillä 2021. Hän sijoittui 10 000 metrillä 13:nneksi Eskilstunan alle 20-vuotiaiden EM-kilpailuissa 2015. Aikuisten maaottelussa hän kilpaili ensimmäisen kerran 2019.